มีผื่นขึ้นคล้ายๆสิว ไม่คัน ไม่เจ็บ เปนมาหลายอาทิตแล้วครับ ลองไปร้านขายยาก็ให้ ทีเอ ครีมมาทา พอทาแล้วลองสังเกตุมา1 อาทิตมันไม่ลดเลยครับ อยากทราบว่ามันจะหายไหมครับ
สวัสดีค่ะ ผื่นคล้ายสิวดังกล่าว อาจเป็น1.รูขุมขนอักเสบอาจเกิดจากการติดเชื้อแบคทีเรียหรือเชื้อรา หรือไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดง มักมีหลายตุ่ม อาจเป็นหัวหนอง มักมีอาการเจ็บ แต่ไม่ค่อยคันเหมือนสิว พบได้บ่อนที่หน้าอก แผ่นหลัง หนังศีรษะ หนวด แขน ขา หัวหน่าว เป็นต้น การรักษาคือต้องรักษาความสะอาดบริเวณที่เป็นด้วยสบู่ฆ่าเชื้อ ใช้ยาปฏิชีวนะแบบทา หรืออาจต้องทานยาปฏิชีวนะหากเป็นมาก2.หูดข้าวสุกเกิดจากการติดเชื้อไวรัส molluscum contagiosum virus ซึ่งติดต่อจากการสัมผัสผิวหนังที่มีรอยโรคโดยตรง สามารถพบได้ที่ผิวหนังทั่วตัว ลักษณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละๆ สีขาวคล้ายข้าวสุกไหลออกมา มักไม่เจ็บหรือคัน3.ซีสต์ไขมันใต้ผิวหนัง (sebaceous cyst หรือ epidermal inclusion cyst)เกิดจากต่อมไขมันที่สร้างน้ำมันมาหล่อเลี้ยงผิวหนังได้รับความเสียหาย โดยซีสต์นี้มักขึ้นบริเวณที่มีรูขุมขนและต่อมไขมันโดยจะคลำได้เป็นก้อนหรือตุ่มนิ่มๆ อาจพบรูเปิดจากก้อน หากบีบออกอาจเห็นมีสารสีขาวคล้ายเนย มีกลิ่นเหม็นหากเป็นโรคที่กล่าวไปนี้ การทายา "ทีเอ" ที่ซื้อยา ไม่สามารถช่วยให้หายได้ค่ะ ดังนั้นหากผื่นคล้ายสิวที่เป็นอยู่นั้นไม่หาย หรือมีจำนวนหลายตุ่มมากขึ้น ควรไปพบแพทย์ ซึ่งแพทย์จะทำการตรวจดูลักษณะตุ่มด้วยตาเปล่า หากไม่สามารถให้การวินิจฉัยได้ อาจต้องมีการตัดชิ้นเนื้อไปตรวจเพิ่มค่ะ สำหรับการรักษาก็จะขึ้นกับสาเหตุที่เป็นค่ะ